પહેલા તો હની ઘર ના ફોન માંથી ફોન ન કરવા માટે પોતાની જાત ને મક્કમ કરી લે છે, પરંતુ એના પણ પેલી વિજાતીય મિત્રતા ની કંપારી પેદા થઈ ચુકી હતી. એનું મન કશે લાગતું ન હતું બસ જેનીલે આપેલ નંબર પર ફોન કરી જેનીલ નો અવાજ સાંભળવા ની તાલાવેલી એના રોમે રોમ માં ગુંજી રહી હતી.બરોબર એ આરસામાંજ એના મમ્મી ને બાજુવાળા આંટી સાથે કશે જવાનું તેડું આવે છે, મોટી બહેન તો ઓફીસ પર ચાલી જ ગઈ હતી, અને પપ્પા તો સામાજિક પ્રસગે ગામડે ગયા હતા. આમ ઘર માં હની સિવાય કોઈ હતું નહી.